הזרם נוסד על ידי מבקר האמנות פייר רסטאני והאמן איב קליין במהלך התצוגה הקולקטיבית הראשונה בגלריית אפולינר שבמילאנו. פייר רסטני כתב את המניפסט המקורי של הקבוצה. על המניפסט חתמו תשעה אנשים ב-27 באוקטובר 1960. חברי קבוצת הריאליזם החדש ראו את העולם כתמונה אשר מתוכה ניתן לקחת חלקים ולהוסיפם ליצירותיהם. במעשים אלו למעשה קירבו האמנים בין אמנות לחיים.
התימניאדה
התימניאדה, או בשמה הרשמי פסטיבל ים סוף, היא פסטיבל הזמר הים תיכוני הגדול בישראל, המתקיים אחת לשנה בסוף אוגוסט באילת. במהלך ארבעה ימים מופיעים בה אמנים וזמרים של מוזיקה ים תיכונית עם שיריהם, כמו גם מוזיקה מקורית אותנטית.
לתימניאדה אורחים של קבע, עמודי תווך שמספקים לו את ההנמקה האתנית, השורשית והמסורתית. שני הבולטים בהם הם ציון גולן וברכה כהן, שניהם בין הזמרים התימנים הבולטים, נאמנים לשפה, לניגון ולתרבות של בית אבא, ועיקר תרומתם הוא בשימור השירה בלשון הערבית תימנית.
היסטוריה.
מופע התימניאדה הראשון התקיים בחול המועד סוכות תשמ"ז - אוקטובר 1986 במרכז הנופש וייסגל בעיר רחובות, בהפקתו של נריה עוזרי מבעלי חברת "דיוואן הפקות". בין הזמרים שהופיעו בו היו זוהר ארגוב, שימי תבורי, חיים משה, אבנר גדסי, ציון גולן, משה גיאת, ג'קי מקייטן, חופני כהן, אורי שבח ועוד. מלבד המוזיקה התימנית התאפיין המופע בביתנים המציעים אוכל תימני, הוויי ופולקלור לפי התרבות והמסורת התימנית. ביומו הראשון של המופע כיבדו את האירוע בנוכחותם שני ראשי ממשלת הרוטציה של הכנסת האחת עשרה בבחירות 1984 - שמעון פרס ויצחק שמיר.
מופע התימניאדה השני התקיים בחול המועד סוכות תשמ"ח - אוקטובר 1987 בפארק אפק. כמה ימים קודם הפסטיבל, יצאו כנגדו רבני העדה התימנית בחריפות, וקראו לבני העדה שלא להשתתף ב"מופע התועבה שמבזה את המסורת הקדושה של יהדות תימן". ואכן הפסטיבל באותה שנה היה דל ומאכזב. בשנים שלאחר מכן נראה שהתימניאדה התנהלה באופן מסורתי ותרבותי יחסית, והצלחתה גדלה משנה לשנה.
נעם ניסן
נעם ניסן (נולד ב-20 ביוני 1961) הוא פרופסור למדעי המחשב באוניברסיטה העברית אשר עוסק בתורת המשחקים האלגוריתמית. זוכה פרס גדל (2012), פרס קנות' (2016), ופרס רוטשילד (2018).
שימש כדיקן בית הספר להנדסה ומדעי המחשב באוניברסיטה העברית.
החל משנת 2022 חבר באקדמיה הלאומית הישראלית למדעים.
ביוגרפיה.
נולד לרחל ומרדכי (מנתא) ניסן. אביו היה פרופסור מן המניין בבית הספר לחינוך באוניברסיטה העברית.
ניסן סיים בהצטיינות יתרה תואר ראשון במתמטיקה ומדעי המחשב באוניברסיטה העברית, בשנת 1984. בשנת 1988 סיים את עבודת הדוקטורט שלו באוניברסיטת קליפורניה בברקלי בהנחייתו של ריצ'רד קארפ. הדוקטורט עסק בשימוש בבעיות קשות ליצירת מחוללים פסבדו-אקראיים, זכה בפרס התזה המצטיינת של ה-ACM, ויצא בגרסה מורחבת בהוצאת MIT. לאחר פוסט-דוקטורט ב-MIT, הצטרף בשנת 1990 לסגל האוניברסיטה העברית.
ניסן עוסק בתורת המשחקים האלגוריתמית, וערך יחד עם טים ראפגרדן, אווה טרדוש וויג'אי וזירני, את הספר Algorithmic Game Theory, בהוצאת אוניברסיטת קיימברידג'.
בשנת 2012 הוענק לו פרס גדל יחד עם אליאס קוטסופיאס, כריסטוס פאפאדימיטריו, טים ראפגרדן, אווה טרדוש ואמיר רונן, על הנחת היסודות בתחום תורת המשחקים האלגוריתמית. הפרס ניתן בפרט על מאמר משנת 2001 שפרסם ניסן יחד עם אמיר רונן, ובו טבעו את המונח תכנון מנגנונים אלגוריתמי, והציגו מגוון שימושים לתאוריות של תכנון מנגנונים במדעי המחשב, כולל היבטים אלגוריתמיים וסיבוכיים.
בשנת 2004 הוענק לניסן פרס מיכאל ברונו מטעם קרן יד הנדיב.
בשנת 2016 זכה בפרס קנות'.
תחום נוסף שבו עוסק ניסן הוא הוראת מדעי המחשב. יחד עם שמעון שוקן כתב ספר קורס בשם "The Elements of Computing Systems", ובו מתנסה הסטודנט בבניית מחשב על כל שלביו, החל מהרכיבים הבסיסיים ביותר (שערים לוגיים) ועד לכתיבת מערכת הפעלה ותוכנות בשפה עילית.
נשוי ואב לשלושה ילדים. שניים מאחיו מרצים גם הם באוניברסיטה העברית: איתי ניסן בחוג לפילוסופיה ואודי ניסן בבית הספר ע"ש פדרמן למדיניות ציבורית וממשל.
Prototype
Prototype (בתרגום חופשי: "אב-טיפוס") הוא משחק מחשב מסוגת גוף שלישי עם ממשק עולם-פתוח. המשחק פותח על ידי Radical Entertainment ומופץ על ידי Activision.
המשחק שוחרר בארצות הברית ב-6 ביוני 2009, באוסטרליה ב-10 ביוני 2009 ובאירופה ב-12 ביוני 2009.
המשחק מתרחש בניו יורק בזמן שווירוס בשם Blacklight מתפשט ברחבי מנהטן.
הנגועים במחלה מתפתחים ליצורים מוטנטים בלתי נשלטים, בעלי רצון להרוג כל צורת חיים אחרת.
במרכז המשחק עומדת הדמות הראשית הנקראת אלכס מרסר, שגם הוא נדבק בנגיף, חסר כל זיכרון מעברו אך בעל יכולת לשנות צורה ובעל כוחות חזקים מאוד. במקביל לעלילת המשחק, באפשרותו של השחקן לשוטט ברחבי מנהטן ולבצע משימות שונות, כמו השתלטות על מתקנים צבאיים או על קנים של יצורים נגועים בווירוס.
עלילת המשחק.
Prototype.
בשנת 1963 גילו מדענים מטעם הממשלה, וירוס חדש בעל תוצאות מרשימות - על חיות שהופך אותן לחזקות ואינטליגנטיות. הווירוס נקרא BLACKLIGHT. הם ניסו זאת על החיות, והתוצאות היו מרשימות. אך כשהם ניסו זאת על בני אדם בעיירה הופ איידהו התוצאות היו הרות אסון. הווירוס הדביק והשמיד את העיירה, והתושבים שהתחסנו בווירוס כ"תרגיל ממשלתי נגד הסובייטים" היה ככיסוי לבדיקת הווירוס. האזרחים המסכנים הפכו למוטציות משודרגות גנטית ורצחניות, בזמן שהממשל הקים יחידה חדשה BlackWatch - אשר טיפלה במשבר ומצאה ניצולה אחת: אליזבת גרין, שאיכשהו הצליחה לחיות בהרמוניה עם הווירוס, אבל באותו זמן לחסל אותה ואת כל יצורי האנוש. הקצין והגנרל לעתיד רנדל מצא אותה לאחר קרב עיקש, וכאשר נשכה אותו כדרך התגוננות הוא כרת את ידו כדי לא להידבק והחליט לבנות מתקן ניסויים ולשים את אליזבת בתוכו. כך הוא הפך לגנרל עטור דרגות ומכובד מבצעים. אך התוצאות של המבצע היו לא משמחות: הצבא פוצץ את העיר וגם כל עדות על המשבר. כך הוקמה חברת GenTek אשר בודקת את הווירוס ואת הביצועים שלו, וBlackWatch הפכו ליחידה רשמית ללוחמה באסונות טבע ואדם.BlackWatch גייסה לעצמה צבא עצום וכך המבצעים המשיכו עד שנת 2008. בשנה זו אליזבת הועברה לאי מנהטן בניו יורק ואלכסנדר מרסר מדען בGENTEK ראה שחבריו למעבדה מתו אחד אחד לא ידוע אך בגלל BLACKWATCH הוא גנב בקבוקון של הווירוס וברח לתחנת הרכבת אך BLACKWATCH היו מהירים מדי בשבילו והם מצאו אותו ומתוך כעס ותסכול אלכס ניפץ את הבקבוקון על הרצפה וBLACKWATCH בדיוק ירו בו והווירוס השתחרר ונכנס אל גופו של אלכס ושחזר אותו תא אחר תא וכך ואפשר לו להמשיך לחיות אך גם הווירוס התפשט על פני הקרקע וגרם ולמה שיקרא "התפרצות מנהטן" וכך הוא מתעורר בחדר המתים בGENTEK אך קם לתחייה ונראה עד להרג 2 המדענים שבדקו גופתו על ידי BLACKWATCH תחילה הוא ניסה לתקשר עם החיילים אך הם פתחו באש וכך הוא נס על נפשו וגילה כוחות כמו שינוי צורה והעתקת הקוד הגני והלבוש וראיית זיכרון של אנשים מתי שהוא צורך אנשים בשביל יותר "נקודות חיים" שיתנו לו מסה שתרפא אותו וכך הוא מוצא את אחותו דנה מרסר כתבת צהובון רכלני בעיר והיא מוסרת לו משימות וכך בטעות הוא משחרר את גרין בשביל מידע והיא מתחילה את ההתפרצות ומפעילה מוטציות בשם "ציידים" וכך הוא מוצא את חברתו קארן פארקר אשר היא גם מדענית אך היא שולחת אותו למשימות מציאת חיסון לאלכס בלי ידיעתו וכך הוא נרפא חלקית בקרב בתוך "כוורת" על ידי קפטן קרוס מפקד BLACKWATCH שמפקד על המבצע לחסל אותו וכעת כל כוחותיו נעלמו והוא פונה לעזרה מהדוקטור היחיד שיכול לעזור לו דוקטור ראגלנד מדען GENTEK לשעבר שערק וכך לאחר שהם מוצאים חיסון לחיסון הוא מגלה שאחותו נחטפה על ידי אחד ה"ציידים" והוא מצליח להציל אותה ולהשתמש בחיסון של ראגלנד על גרין מה שמשתק אותה חלקית וכך לאחר קרבות בעיר והשתלטות הווירוס מרסר נוכח בקרב אחרון נגד גרין הוא הורג אותה ובזאת כל הנגועים מאבדים את "מוח" ששולט עליהם וכך הם משוטטים בלי אסטרטגיה אבל BLACKWATCH נסוגים בשביל לפוצץ את העיר אף על פי שגרין הובסה הוא חובר לקפטן קרוס שערק למען לעצור את ההפצצה וכך אלכס הורג את איאן טג'רט מפקד חייל הנחתים האמריקאי בניו יורק ומקבל גישה לנושאת המטוסים של גנרל רנדל וכך הוא מחסל אותו אבל הוא מגלה שקרוס בעצם הוא "הצייד העליון" ושקרוס מת בכלל בפינוי הצבאי מבסיס הראשי "הכתר האדום" והוא רק לקח את המבנה הגנטי והשתלט עליו וכך הוא מחסל אותו וטס עם הפצצה לאוקיינוס ומפוצץ אותה בפנים אך הוא נפגע בעצמו מהפיצוץ עד לגסיסה וכך לאחר שצרך כמה יונים וציפורים הוא נרפא אך הוא בספקות מי הוא מהו והם כל זה היה שווה רצח האנשים התמימים האלה ועוד שאלות פילוסופיות וכך העיר מתחילה להשתקם והוא מסתובב בעולם לחפש אחר הטוב באנושות והאם הוא מוגדר "אנושי".
Prototype 2.
שנתיים לאחר המשחק הראשון סמל ג'יימס הלר חוזר ממשימה בעיראק ומגלה שאשתו ובתו הוכרזו כמתות. לאחר מכן הוא מגלה שאלכס מרסר אחראי לכך מה שגורם לו להצטרף מחדש לצבא ולצאת לאזור האדום להילחם בווירוס blacklight ושם הוא מוצא את מרסר ומתחיל לרדוף אחריו.